ཉེ་དུས་ཆབ་སྲིད་འཕེལ་ཕྱོགས་ཀྱི་རྒྱུད་རིམ་ལ་མནོ་བསམ་ཞིག་བཏང་ཚེ།བལ་གཞུང་ནས་རྒྱ་ནག་དང་ཆེས་ཞེ་ཐག་ཉེ་རུ་གཏོང་ཐབས་ཀྱི་འབད་བརྩོན་ཤུགས་ཆེ་གནང་བཞིན་པ་མངོན་དཔག་ཐུབ།འོན་ཀྱང་ཧི་མ་ལ་ཡའི་རྒྱལ་ཁབ་འདིར་དེ་ལྟར་ཐུབ་པར་གཞི་རྩའི་འགོག་རྐྱེན་ཇི་སྙེད་ཅིག་ཡོད།དེ་དག་ནི་བལ་ཡུལ་རྒྱལ་ཁབ་ཀྱི་མི་འབོར་གྱི་གྲུབ་ཆ་དང་ལོ་རྒྱུས་ཀྱི་རང་བཞིན།ས་ཆའི་ཆགས་བབས་བཅས་ཡིན།དོན་དངོས་ཐོག་གལ་ཆེའི་དོན་རྐྱེན་དང་འབྲེལ་ལམ་འགའ་རེ་ཡིས་རྐྱེན་པའི་བལ་ཡུལ་རྒྱ་གར་གྱི་ཤུགས་རྐྱེན་ལས་ཡོངས་སུ་གཡོལ་རྒྱུ་ནི་ཆེས་དཀའ་བར་སེམས།སྲིད་བློན་ཨོ་ལི་མཆོག་ནས་བལ་ཡུལ་འདི་རྒྱ་དཀར་ནག་གཉིས་དབར་བར་གནས་རྒྱལ་ཁབ་གཅིག་པོ་མ་ཡིན་པར་འབྲེལ་ཟམ་ཞིག་བྱ་འདུན་ཡོད་སྐོར་བརྗོད་མོད་ཀྱང་།ཀ་ཐ་མན་གྲུ་དང་རྒྱ་གར་གཉིས་དབར་གྱི་ཐུན་མོང་མ་ཡིན་པའི་འབྲེལ་ཟམ་འདི་གཞན་གང་གིས་ཀྱང་བརྗེ་བར་མི་ནུས།